钦定古今图书集成/明伦汇编/官常典/第729卷 > 刘沐
## 钦定古今图书集成/明伦汇编/官常典/第729卷 > 刘沐

按《宋史忠义传》：“沐字渊伯，庐陵人，文天祥邻曲也。少
相狎昵。天祥好奕，与沐对奕，穷思忘日，夜以为常。及
起兵，辟补宣教郎、督府机宜。暨天祥出使，沐领兵还。
天祥归，开府南剑，沐收部曲来会，改授太府寺簿，专
将一军，为督府亲卫。会空坑兵败，被执至豫章，父子
同日死焉。仲子死乱兵，季子复从天祥死岭南。当时”
江西忠义皆沐所号召。沐性沈实，而圜机，昼夜应酬，
亹亹不倦云。